સામગ્રી: 23 મેના રોજ લોકસભા ચૂંટણીનાં આવેલાં પરિણામોમાં ભાજપે 2014ની લોકસભા ચૂંટણીનું પોતાનું પ્રદર્શન જારી રાખ્યું છે. 

ગાંધીનગરની બેઠક પરથી ભાજપના અધ્યક્ષ અમિત શાહે કૉંગ્રેસના ઉમેદવાર સી. જે. ચાવડાને 5,57,014 મતોથી પરાજય આપ્યો છે. 

અમરેલીની બેઠક પણ કૉંગ્રેસના નેતા પરેશ ધાનાણીને કારણે ચર્ચામાં આવી હતી. પરેશ ધાનાણી વિધાનસભામાં વિપક્ષના નેતા છે અને અમરેલી વિસ્તારમાં તેમના પ્રભુત્વને જોતા તેમને ઉમેદવાર બનાવવામાં આવ્યા હતા. 

જોકે, ભાજપના ઉમેદવાર નારણ કાછડિયા સામે પરેશ ધાનાણીનો 2,01,431 પરાજય થયો છે. 

અમદાવાદ પૂર્વની બેઠક પર હસમુખ પટેલે કૉંગ્રેસનાં ઉમેદવાર ગીતા પટેલને 4,34,330 મતોથી હાર આપી છે. 

અમદાવાદ પશ્ચિમની બેઠક પર ભાજપના કિરીટ સોલંકીનો કૉંગ્રેસના રાજુ પરમાર સામે 3,21,546 મતોથી વિજય થયો છે. 

આણંદની બેઠક પર કૉંગ્રેસના વરિષ્ઠ નેતા ભરતસિંહ સોલંકી હતા. જેથી આ બેઠકની પણ ચૂંટણી પહેલાં ચર્ચા હતી. જોકે, ભાજપના ઉમેદવાર મિતેષ પટેલ સામે સોલંકી 1,97,718 મતોથી હારી ગયા છે. 

બનાસકાંઠાની બેઠક પર ભાજપના પરબત પટેલ અને કૉંગ્રેસના પરથી ભટોળ વચ્ચે મુકાબલો હતો, જોકે, પરબત પટેલે 3,68,296 મતોથી કૉંગ્રેસના ઉમેદવારને હરાવ્યા છે. 

બારડોલીમાં ભાજપના ઉમેદવાર પ્રભુ વસાવાએ કૉંગ્રેસના ઉમેદવાર તુષાર ચૌધરીને 2,15,447 મતોથી હરાવ્યા છે. 

ભરૂચની બેઠક પર ગુજરાતમાં લોકસભાની ચૂંટણીમાં એક માત્ર મુસ્લિમ ઉમેદવાર શેરખાન પઠાણ કૉંગ્રેસની ટિકિટ પરથી લડી રહ્યા હતા. જોકે, ભાજપના મનસુખ વસાવા સામે તેમનો 3,34,214 મતોથી પરાજય થયો છે. 

ભાવનગરની બેઠક પર ભાજપનાં ભારતી શિયાળનો કૉંગ્રેસના ઉમેદવાર મનહર પટેલ સામે 3,29,519 મતોથી વિજય થયો છે. 

છોટાઉદેપુરમાં ભાજપનાં ઉમેદવાર ગીતા રાઠવાએ કૉંગ્રેસના ઉમેદવાર રતનસિંહ રાઠવાને 3,77,943 મતોથી હરાવ્યા છે. 

દાહોદમાં કૉંગ્રેસના ઉમેદવાર બાબુ કટારા ભાજપના ઉમેદવાર જસવંતસિંહ ભાભોર સામે 1,27,596 મતોથી હારી ગયા છે. 

જામનગરની બેઠક પર કૉંગ્રેસમાંથી હાર્દિક પટેલ ઉમેદવારી કરવાના હોવાથી ચર્ચામાં આવી હતી. જોકે, હાર્દિક પટેલને કોર્ટમાંથી ચૂંટણી લડવાની છૂટ ના મળી. અહીં ભાજપનાં ઉમેદવાર પૂનમ માડમે કૉંગ્રેસના મૂળુ કંડોરિયાને 2,36,804 મતોથી હરાવ્યા છે. 

જૂનાગઢ બેઠક પર ભાજપના રાજેશ ચુડાસમાનો 1,50,185 મતોથી વિજય થયો છે, અહીં કૉંગ્રેસના ઉમેદવાર પૂંજા વંશની હાર થઈ છે. 

ભાજપના ઉમેદવાર વિનોદ ચાવડાએ કચ્છની બેઠક પરથી કૉંગ્રેસના ઉમેદવાર નરેશ...\nઅગાઉની સામગ્રીનો સારાંશ નીચે મુજબ કરી શકાય છે:
ગુજરાતમાં ભાજપે લોકસભાની તમામ 26 બેઠકો પર વિજય મેળવ્યો છે અને કૉંગ્રેસ એક બેઠક પણ જીતી શકી નથી.